Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: A rovatot nem kell kitölteni, ha a Kereskedelmi Vámtarifa kihirdetéséről szóló 64/1995. (XI. 24.) IKM—PM együttes rendelet
Paragraph Index: 1439

d) Ha a vámárun a vámraktározás vámeljárás alatt szokásos kezelést végeztek és a szokásos kezelés értékét a vámraktárat felügyelő vámhivatal az INF 8 adatlapon igazolta, úgy a szokásos kezelés értékével csökkentett vámértéket kell feltüntetni. 43. É.M. Kód (Értékelési mód) Az első alrovatban kell megjelölni, hogy a vámáru vámértékének kimunkálása a Vtv. 21—28., valamint 30. §-ai közül mely alapján történt. (A rovatban értelemszerűen két számnak kell szerepelnie.) 44. Különleges megjegyzések/ benyújtott okmányok, igazolások és engedélyek Ebbe a rovatba kell feljegyezni — röviden — a vámkezelésre, vámeljárásra vonatkozó szöveges kérelmet. Ide kell beírni továbbá a vámkezelés elvégzéséhez szükséges, benyújtott okmányok (számla, állat-, növényegészségügyi bizonyítvány, a 36. rovatban jelzett származási bizonyítvány, kezességi nyilatkozat, bankgarancia stb.) típusát és számát. Ha az adatok közlésére a rovat nem elegendő, a felsorolást az EV-hoz csatolt Betétlapon, Rakományjegyzéken, Konszignáción kell folytatni.

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes